**ΕΝΩΤΙΚΗ ΑΓΩΝΙΣΤΙΚΗ ΚΙΝΗΣΗ ΠΥΡΟΣΒΕΣΤΩΝ**

**. Της Πανελλήνιας Ομοσπονδίας Ενώσεων Υπαλλήλων Πυροσβεστικού Σώματος .**

Τηλ.: **6978520351,** fax: **2674022211,** web site: [**www.eakp.gr**](http://www.eakp.gr)**,** email: **info@eakp.gr**

 **Αθήνα 11 Οκτωβρίου 2018**

**« ΦΟΒΟΥ ΤΟΥΣ ΔΑΝΑΟΥΣ & ΔΩΡΑ ΦΕΡΟΝΤΕΣ »**

**Ή αλλιώς σε απλή μετάφραση**

 **« Με πιο τρόπο τα όργανα του κυβερνητικού συνδικαλισμού, στήνουν σκηνικό παραπλάνησης και αποδοχής από τους πυροσβέστες, της προσπάθειας που γίνεται για κατάργηση θεμελιακών εργασιακών δικαιωμάτων και κατακτήσεων στο Πυροσβεστικό Σώμα »**

**Συναδέλφισσες - φοι,** αυτές τις μέρες οι σκληρά εργαζόμενοι του Πυροσβεστικού Σώματος που όλο το καλοκαίρι είχαν γίνει σάκος του μποξ από τις καταστρατηγήσεις και τις αυθαιρεσίες σε βάρος τους, για να βγει από την πλάτη τους ακόμη μια αντιπυρική περίοδος ανέξοδα για την κυβέρνηση, ξαφνικά και πλησιάζοντας προς την λήξη της αντιπυρικής περιόδου, άρχισαν να γίνονται αποδέκτες **πολύπλευρου ενδιαφέροντος** για τις οφειλόμενες άδειες. Ενδιαφέρον από όλους όσους όλη αυτή την περίοδο **δεν άκουγαν ούτε έβλεπαν τις καταγγελίες** **για παράνομο κόψιμο αδειών και ρεπό, καταχρηστικές επιφυλακές, καταχρηστική πρόσθετη εργασία, πολύπλευρες παραβιάσεις άσκησης καθηκόντων, έλλειψη διοικητικής μέριμνας, ακατάλληλες συνθήκες διαμονής και μετάβασης, άπειρες μετακινήσεις ανά την επικράτεια ακόμη και για προληπτικούς λόγους**.

**1η Εκδήλωση « ενδιαφέροντος »:** Στις **5** Οκτωβρίου **2018** με το υπ’ αριθ. **59989** έγγραφο του Α.Π.Σ. ζητά από τους Διοικητές των υπηρεσιών να χορηγηθούν οι οφειλόμενες άδειες στο προσωπικό του Π.Σ. Ποιες όμως άδειες;

Αυτές οι προγραμματισμένες άδειες που προβλέπονται από το άρθρα **99** & **107** του **Π.Δ. 210/92** που ακόμη για όσους δεν το « **γνωρίζουν** » οι διατάξεις τους είναι σε ισχύ. Αυτές οι άδειες που με άνωθεν προφορικές κατευθύνσεις και έχοντας την συγκάλυψη όλων σχεδόν των διοικήσεων των πρωτοβάθμιων και δευτεροβάθμιων συνδικαλιστικών οργανώσεων και των πανελλήνιων ενώσεων όλων των κατηγοριών του προσωπικού του Π.Σ., με « **μπροστάρη** » την Π.Ο.Ε.Υ.Π.Σ., σε πολλές περιπτώσεις **δεν χορηγήθηκαν καν, σε άλλες περιπτώσεις μπήκαν με το έτσι θέλω στην κλίνη του Προκρούστη και σε άλλες αποτέλεσε η διάρκεια τους ή η χορήγηση τους προϊόν διαπραγμάτευσης μεταξύ διοικήσεων και υπαλλήλων, αν θα δοθεί άδεια και πόσες μέρες ή αν θα δοθούν μόνο ρεπό.**

Η φυσική ηγεσία λοιπόν προχώρησε στην ενέργεια αυτή όταν γνωρίζει πολύ καλά, ότι η διαταγή θα μείνει στα χαρτιά για τις περισσότερες υπηρεσίες και κλιμάκια, αφού η υποστελέχωσή τους σε συνδυασμό με τις ανάγκες του επιχειρησιακού σχεδιασμού δεν είναι εφικτό σε πολλές περιπτώσεις να πραγματοποιηθεί.

Αυτό σηματοδοτεί άλλωστε και η επισήμανση « **εφόσον οι υπηρεσιακές ανάγκες το επιτρέπουν** ».

Μ΄ αυτόν ακριβώς τον τρόπο έχουν συσσωρευτεί εκατοντάδες χρωστούμενα ρεπό και δεκάδες μέρες αδειών για τον κάθε πυροσβέστη, που αν δεν χορηγηθούν μέχρι και την συνταξιοδότηση του, **οι χιλιάδες απλήρωτες ώρες υπερεργασίας που εργάστηκε για την πυρασφάλεια της χώρας, με την βούλα πλέον δικαστικών αποφάσεων,** όπως έγινε πρόσφατα για απόστρατο συνάδελφό μας, **χάνονται.** Για να συμπεριληφθούν με αυτόν τον έμμεσο τρόπο ο ιδρώτας και ο χαμένος ελεύθερος χρόνος χιλιάδων πυροσβεστών και των οικογενειών τους, στα « **αποθεματικά** » των ματωμένων πλεονασμάτων που προορίζονται για « **αναπτυξιακή αξιοποίηση** » από τους εκπροσώπους της « **υγιούς** » επιχειρηματικότητας.

**Στην διατήρηση αυτής** ακριβώς **της κατάστασης βοηθάει και η στάση της Π.Ο.Ε.Υ.Π.Σ.,** η οποία παρά τις επανειλημμένες προτάσεις της Ε.Α.Κ.Π., **ζητά για την υπερεργασία των πυροσβεστών,** που προέκυψε μέσω πρόσθετης εργασίας & επιφυλακών, **την χορήγηση ρεπό και όχι αποζημιώσεων, όπως αμείβονται όλοι οι υπόλοιποι δημόσιοι υπάλληλοι,** **καθώς και για τις Κυριακές, αργίες, νυχτερινά.**

**2η Εκδήλωση « ενδιαφέροντος »:** Το προεδρείο της Π.Ο.Ε.Υ.Π.Σ. με έγγραφο του με ημερομηνία **8** Οκτωβρίου **2018** προς τις διοικήσεις, ζητά την χορήγηση οφειλόμενων αδειών προηγούμενων ετών αφού όπως αναφέρει « **..ενόψει του ότι σήμερα εκλείπουν σταδιακά οι λόγοι μη χορήγησής τους** ».

Δηλαδή όχι μόνο έπεται ο συνδικαλιστικός φορέας με τρεις μέρες καθυστέρηση των εκπροσώπων της εργοδοσίας σε « **εκδήλωση ενδιαφέροντος** » ως σαν να περίμεναν το Ο.Κ. για να στηθεί το σκηνικό εξαπάτησης των εργαζομένων. Το λένε και με τέτοιο φυσικό τρόπο ότι: « …**εκλείπουν σταδιακά οι λόγοι μη χορήγησης τους** »**, νομιμοποιώντας στην ουσία την παράνομη άρνηση που εκδηλώθηκε από αρκετές διοικήσεις για τον τρόπο χορήγησης των προγραμματισμένων θερινών αδειών.**

Ας μας απαντήσει λοιπόν το αγαπητό προεδρείο της Π.Ο.Ε.Υ.Π.Σ. ως « **θεματοφύλακας** » και ως « **υπερασπιστής** » των δικαιωμάτων των εργαζομένων του Π.Σ., **ποιοι είναι αυτοί οι λόγοι που εμποδίζουν την μη χορήγηση τους;**

**Γιατί ο μόνος νόμιμος λόγος που ξέρουμε και προβλέπεται από το άρθρο 111 του Π.Δ. 210/92, είναι όταν υπάρχουν έκτακτες και σοβαρές καταστάσεις, με απόφαση του Αρχηγού του Π.Σ. ανακαλείτε ή αναστέλλεται η χορήγησή τους ή περιορίζεται η διάρκεια τους και όχι για την κάλυψη πάγιων και διαρκών αναγκών ( όπως βάρδιες, περιπολικά κ.λ.π. ) με μονομερείς αποφάσεις διοικητών Π.Υ. ή προϊσταμένων Π.Κ.**

Εκεί όμως που δίνει τα ρέστα του σε υποκρισία το προεδρείο της Π.Ο.Ε.Υ.Π.Σ.. είναι στο σημείο που αναφέρει ότι: « **Ενδεχόμενη άρνηση για την χορήγηση των υπολοίπων των αδειών, αναγκαστικά θα μας οδηγήσει στην αναζήτηση ευθυνών κάθε είδους ( διοικητικών, ποινικών και αστικών ) δεδομένου ότι με υπαιτιότητα στελεχών του Σώματος και εξ αντιστρόφου χωρίς καμία υπαιτιότητα των υπαλλήλων οι τελευταίοι αποστερούνται βασικού εργασιακού δικαιώματός τους** ».

**Γιατί λοιπόν το προεδρείο εκδηλώνει τώρα στο τέλος της αντιπυρικής περιόδου** το « **ενδιαφέρον** » και την « **αποφασιστικότητά** » του, που πλέον **τινάχτηκε στον αέρα ο οικογενειακός προγραμματισμός εκατοντάδων συναδέλφων** μας από την άρνηση των διοικήσεων τους για την χορήγηση των κανονικών αδειών, όπως προβλέπεται από τις σχετικές διατάξεις;

**Υπήρξε ή δεν υπήρξε άρνηση κατά την αντιπυρική περίοδο για την ορθή χορήγηση των Κ.Α**.;

Αν δεν έχει « πέσει στην αντίληψη του » κάτι τέτοιο, ας κάνει τον κόπο **να ζητήσει ως θεσμικό όργανο τους προγραμματισμούς των Κ.Α. και τα αντίστοιχα φύλλα αδειών των συναδέλφων ανά περιοχή** και θα διαπιστώσει σε πια έκταση **αμφισβητείτε πλέον το θεμελιακό δικαίωμα για ξεκούραση και θερινές διακοπές των εργαζομένων του Π.Σ**. Γεγονός για το οποίο φέρει ακέραια την ευθύνη, αφού χρόνια τώρα προβάλει άρνηση σε κάθε πρόταση της Ε.Α.Κ.Π. για αγωνιστικές αντιδράσεις, που στόχο θα έχουν να μπουν αποτελεσματικά εμπόδια στην υπονόμευση των εργασιακών μας δικαιωμάτων.

**3η Εκδήλωση « ενδιαφέροντος »:** Στην από **9/10ου** ανακοίνωση του προεδρείου της Π.Ο.Ε.Υ.Π.Σ. για την συνάντησή του με την νέα Υφυπουργό προστασίας του πολίτη, γινόμαστε στο ίδιο έργο θεατές. Όπου **το προεδρείο της Π.Ο.Ε.Υ.Π.Σ. με τον ανάλογο ενθουσιασμό, προαναγγέλλει όπως και με κάθε αλλαγή ηγεσίας του υπουργείου, το « ενδιαφέρον » που δείχνει η νέα του ηγεσία για τα προβλήματα μας.** **Δημιουργώντας** έτσι ένα **ψευδεπίγραφο κλίμα προσμονής** των εργαζομένων, **για να μακροημερεύει η πολυπόθητη εργασιακή ειρήνη** για τις κυβερνήσεις. **Τα προβλήματα** όμως **παραμένουν τα ίδια και χειρότερα από το 2003 όπου για πρώτη φορά η νέα υφυπουργός, εξεδήλωνε ως εκπρόσωπος της αξιωματικής αντιπολίτευσης τότε, το ενδιαφέρον της για αυτά τα προβλήματα αλλά και την συμπαράσταση της με αφορμή τις τότε κινητοποιήσεις των ομοσπονδιών των Σ.Α.**

**Συναδέλφισσες – Συνάδελφοι** , **η Ε.Α.Κ.Π. σας καλεί να βγάλετε** απ όλα αυτά τα **συμπεράσματα** σας. **Να ορθώσετε** το **ανάστημά** σας απέναντι **σε όσους υπονομεύουν** τις **κατακτήσεις που κερδήθηκαν με σκληρούς αγώνες** των εργαζομένων του Π.Σ. και **να βάλετε τους συμβιβασμένους στο περιθώριο.**

**Για την Ε.Α.Κ.Π.**

**Η Εκτελεστική Γραμματεία**